# Βικιλεξικό

Το **Βικιλεξικό** (αγγλικά: *Wiktionary*‎‎, από συμφυρμό των λέξεων wiki και dictionary = λεξικό) είναι πολύγλωσσο λεξικογραφικό διαδικτυακό εγχείρημα του ιδρύματος Wikimedia. Βασίζεται σε σύστημα wiki και το περιεχόμενό του μπορεί να χρησιμοποιηθεί ελεύθερα (υπό την GNU Free Documentation License).

Στόχος του λεξικού αυτού είναι η καταγραφή όλων των λέξεων σε όλες τις γλώσσες, συμπεριλαμβανομένων και ορισμένων τεχνητών (όπως λ.χ. η εσπεράντο), και έχει συνολικά 190 γλωσσικές υλοποιήσεις - εκδοχές. Το Βικιλεξικό κάθε γλώσσας επεξεργάζεται και μεταφράζει με το δικό του τρόπο και στη δική του γλώσσα τα λήμματα όλων των γλωσσών που διαθέτει. Στα Βικιλεξικά, εκτός από λέξεις, περιλαμβάνονται και εκφράσεις, όροι, γνωμικά και παροιμίας κ.λπ. Τα λήμματα περιέχουν ορισμούς, ετυμολογίες, προφορές, κλίσεις, ενδεχομένως εικόνες, καθώς και παραδείγματα χρήσης ή παραθέματα από γραπτά αλλά και το διαδίκτυο, καταγραφή συσχετιζόμενων ή συγγενικών λέξεων και όρων (όπως συνώνυμα και αντώνυμα), όπως και μεταφράσεις σε άλλες γλώσσες.

## Ιστορία

Ο Ντάνιελ Άλστον ή Fonzy, είναι από τους κύριους θεμελιωτές του εγχειρήματος. Το σχέδιο ξεκίνησε στο  την Πέμπτη 12 Δεκεμβρίου 2002, στις 6h40 UTC, μετά μετακόμισε στο  στις 26 Δεκεμβρίου 2002. Η ελληνόγλωσση (ελληνική) έκδοση δημιουργήθηκε την 1η Μαΐου 2004 στο

## Ελληνόγλωσση έκδοση

Το 2006 το ελληνικό *Βικιλεξικό* (ελληνόγλωσση-ελληνική έκδοση), με λιγότερες από 300 σελίδες τότε, έφθασε το 2021, περίπου στις 800.000 (λήμματα, κατηγορίες, παραρτήματα). Σε πρώτη φάση, εισήχθηκαν οι περισσότερες λέξεις της νέας ελληνικής. Σιγά σιγά, χάρη σε όλο και περισσότερους χρήστες, προστέθηκαν πολλοί ορισμοί που έλλειπαν, εμπλουτίστηκε το περιεχόμενο των λημμάτων που υπήρχαν, ενώ παράλληλα γίνονταν νέες καταχωρίσεις ελληνικών λέξεων, καθώς και πάρα πολλών ξένων.

## Στατιστικά

Μεγαλύτερα Βικιλεξικά| № | Γλώσσα | Ιθαγενής ονομασία | Wiki | Λήμματα | Επεξεργασίες | Διαχειριστές | Χρήστες | Ενεργοί χρήστες |
| --- | --- | --- | --- | --- | --- | --- | --- | --- |
| 1 | Αγγλικά | English | en | **8.279.987** | 83.166.902 | 75 | 4.241.802 | 2314 |
| 2 | Γαλλικά | Français | fr | **6.503.646** | 36.688.139 | 33 | 381.985 | 517 |
| 3 | Μαλαγασικά | Malagasy | mg | **4.968.018** | 34.082.727 | 2 | 12.732 | 73 |
| 4 | Κινεζικά | 中文 | zh | **1.951.370** | 9.023.331 | 9 | 124.191 | 97 |
| 5 | Ελληνικά | Ελληνικά | el | **1.543.875** | 6.997.581 | 10 | 63.550 | 77 |
| 6 | Ρωσικά | Русский | ru | **1.384.518** | 13.584.513 | 15 | 323.920 | 265 |
| 7 | Γερμανικά | Deutsch | de | **1.151.600** | 10.174.137 | 12 | 243.648 | 221 |
| 8 | Κουρδικά | Kurdî / كوردی | ku | **1.004.688** | 6.030.405 | 7 | 13.120 | 48 |
| 9 | Σουηδικά | Svenska | sv | **968.788** | 4.089.263 | 13 | 58.172 | 66 |
| 10 | Ισπανικά | Español | es | **934.590** | 5.680.137 | 8 | 172.357 | 112 |
| 11 | Ταϊλανδικά | ไทย | th | **930.202** | 2.692.965 | 4 | 16.882 | 33 |
| 12 | Ολλανδικά | Nederlands | nl | **923.564** | 5.222.156 | 7 | 62.646 | 71 |
| 13 | Σερβοκροατικά | Srpskohrvatski / Српскохрватски | sh | **914.768** | 1.470.703 | 3 | 9.935 | 13 |
| 14 | Πολωνικά | Polski | pl | **806.124** | 8.505.104 | 15 | 107.063 | 104 |
| 15 | Λιθουανικά | Lietuvių | lt | **618.956** | 1.824.358 | 4 | 12.565 | 15 |

## Παραπομπές

## Εξωτερικοί σύνδεσμοι

* Βικιλεξικό στα ελληνικά